Document ID: /roh_data/filtered/fineweb-2-filterrobots_roh.jsonl.gz/3968

La Polizia chantunala dal Soloturn è segira. Las set nursas èn vegnidas enguladas. Per quest suspect dettia quai dus indizis, ha ditg la Polizia chantunala dal Soloturn al schurnal regiunal da l'Argovia/Soloturn da SRF. D’ina vart n'era la saiv betg donnegiada e da l’autra vart sa tractia quai da nursas fitg custaivlas. La razza Saaser-Mutte è numnadamain ina razza periclitada. Vitiers vegnia che sis da las set nursas èn purtantas. Uschia che mintga nursa haja ina valur da plirs millis francs, uschia il schurnal regiunal Argovia/Soloturn.
RR novitads 12:00